钦定古今图书集成/理学汇编/文学典/第076卷 > 黄洞
## 钦定古今图书集成/理学汇编/文学典/第076卷 > 黄洞

按《广东通志》：“洞字明达，南海人。性度超旷，博学能文，
自经史百家以至浮图、老子之书，罔不究心。举于乡，
数奇竟不得隽南省。元祐初，蒋之奇知广州，初下车，
即闻洞名，遂与之相往还，谈今古，罄底里，时或出笔
札互倡酬，之奇自以为不及。会妖人构乱，洞为之奇
画计，先事平之，之奇异其才能。绍圣改元，苏轼以宁”
远军节度使安置惠州，时往来南海，洞又与游焉。尝
同轼登鉴空阁赋诗，轼称之。比轼北还，洞与吴复古、
何崇道、李公弼、林子中追饯至清远峡而后返。洞为
诗瑰奇，时出新意，为人所传诵。然志大才疏，故不究
于用。